CELEX: 62007TN0377
Language: hu
Date: 2007-09-24 00:00:00
Title: T-377/07. sz. ügy: 2007. szeptember 24-én benyújtott kereset – Evropaïki Dynamiki kontra Bizottság

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/43
            
         2007. szeptember 24-én benyújtott kereset – Evropaïki Dynamiki kontra Bizottság
   (T-377/07. sz. ügy)
   (2007/C 297/87)
   Az eljárás nyelve: angol
   Felek
   
      Felperes: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Athén, Görögország) (képviselő: N. Korogiannakis, ügyvéd)
   
      Alperes: az Európai Közösségek Bizottsága
   Kereseti kérelmek
   A felperes azt kéri, hogy az Elsőfokú Bíróság:
   
               —
            
            
               semmisítse meg a Bizottság Informatikai Főigazgatóságának azon határozatát, amellyel 2007. július 13-i levelében elutasította a felperesnek az európai e-kormányzati szolgáltatások információtartalmának együttműködtethetősége (HL S 128 2006.8.7.) céljából kiírt ENTR/05/86. sz., nyílt ajánlattételi felhívásra benyújtott ajánlatát, és a megbízást a sikeres ajánlattevőnek ítélte oda;
            
         
               —
            
            
               kötelezze a Bizottságot (DIGIT) a felperesnek a jelen keresettel kapcsolatban felmerült összes jogi tanácsadással kapcsolatban és egyéb módon felmerült költsége és kiadása viselésére, keresetének elutasítása esetén is;
            
         
               —
            
            
               kötelezze a Bizottságot (DIGIT), hogy a szóban forgó ajánlattételi eljárás miatt keletkezett kár címén fizessen 3,5 millió euró összegű kártérítést a felperes részére a 2. tétel tekintetében.
            
         Jogalapok és fontosabb érvek
   A felperes az alperes a „tartalom-interoperabilitási technológiák európai eKormányzati szolgáltatásokhoz” szerződéssel kapcsolatos nyílt ajánlattételi felhívására (HL 2006 S 128-136080) válaszolva nyújtotta be ajánlatát. A felperes vitatja az ajánlattételének elutasítására és a szerződésnek a sikeres ajánlattevő részére való megítélésére vonatkozó határozatot.
   A felperes által keresete alátámasztására felhozott jogalapok és fő érvek megegyeznek a T-300/07. sz., Evropaïki Dynamiki kontra Bizottság ügyben hivatkozottakkal (1).
   
      (1)  HL 2007., C 235., 22. o.